gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl pt gl gl gl gl gl gl gl gl sv en sv fr de de gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Un informe do IGEA alerta de que a Lei do Litoral podería declararse nula por "irregularidades"
Cuarta feira, 28 de setembro de 2022
Dous expertos en Dereito Urbanístico aseguran que, entre outras cousas, o texto carece dun estudo económico e excédese en competencias, suplantando as dos concellos.
Tags: IGEA informe irregularidades Lei do Litoral
Expertos en Dereito Urbanístico, por encargo do Instituto Galego de Estudos Europeos e Autonómicos (IGEA) elaboraron unha análise do Plan de Ordenación do Litoral da Xunta. Segundo o informe, asinado por Enrique Sánchez Goyanes e Ignacio Sanz Jusdado, o plan "adoece dunha serie de irregularidades que, dende o punto de vista xurídico, faríao contrario a Dereito".
Entre esas irregularidades está o feito de que se tramitase o plan sen ter aprobado previamente unhas Directrices de Ordenación do Territorio, o que "vulnera o disposto na Lei de Ordenación do Territorio de Galicia". Así mesmo, os xuristas consideran que o POL se "extralimita" sobre os contidos que a lei fixa para este tipo de plans, pois trata asuntos como previsións de carácter proteccionista, a delimitación de ámbitos ou o estabelecemento dun réxime de usos do solo, que se atoparían fóra das súas competencias.
O informe publicado polo IGEA salienta, ademais, que o plan contén regulación "insuficiente" sobre a súa convivencia ou prevalencia cos plans urbanísticos municipais, o que "traerá da man non poucos problemas de inseguridade xurídica". Tachan, ademais, o texto de "irrespectuoso coa autonomía local", ao non deixar marxe "para que os concellos afectados xestionen as súas competencias". Así, o plan supera a súa condición de "simple referente para o planeamento urbanístico municipal" que lle atribúe a Lei de Ordenación do Territorio e, segundo a análise, supón "unha imposición dun completo e pechado réxime urbanístico" que "suplanta o planeamento municipal".
O Plan de Ordenación do Litoral "fúrtalles aos concellos certas potestades" sobre a autorización de usos e actividades do solo e déixallas á "Administración autonómica", outorgándolle "unha marxe de decisión discrecional", que pode derivar en "decisións arbitrarias e inxustas, inseguridade xurídica e poñerá en cuestión o principio de igualdade de trato".
Por se fose pouco, os dous autores do informe advirten que o texto do POL carece do imprescindíbel estudo económico e do documento que acredite a súa sustentabilidade económica, algo que os tribunais están a sancionar "coa nulidade destes plans", como xa acontecera co PXOU de Gondomar en 2001. Tamén botan en falta un réxime transitorio para regular a aplicación paulatina da nova formativa, o que, afirman os expertos, é unha exixencia "de orde case constitucional".
O informe completo pódese consultar na web do IGEA.
Informe xurídico sobre o POL (PDF)
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto